ব্যারি হ্যাডলি

ব্যারি জর্জ হ্যাডলি (; জন্ম: ১৪ ডিসেম্বর, ১৯৪১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় সাবেক আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ক্যান্টারবারির প্রতিনিধিত্ব করতেন ব্যারি হ্যাডলি। দলে তিনি মূলতঃ ডানহাতি উদ্বোধনী ব্যাটসম্যানের দায়িত্ব পালন করতেন।

বিখ্যাত ক্রিকেটার ডেল হ্যাডলি ও স্যার রিচার্ড হ্যাডলি’র ভাই তিনি। এছাড়াও, প্রথিতযশা ক্রিকেটার ওয়াল্টার হ্যাডলি’র সন্তান তিনি।

 প্রথম-শ্রেণীর ক্রিকেট 
১৯৬১-৬২ মৌসুমে ক্যান্টারবারির পক্ষে প্রথম-শ্রেণীর ক্রিকেটে খেলতে নামেন। দলটির পক্ষে ১৯৮০-৮১ মৌসুম পর্যন্ত খেলতে থাকেন। এ সময়ে ৮৪টি প্রথম-শ্রেণীর খেলায় অংশগ্রহণ ছিল তার। তবে খেলোয়াড়ী জীবনের শেষদিকে সফলতা পেয়েছিলেন। তন্মধ্যে, ১৯৭৫-৭৬ মৌসুমে ৪৪.৭৬ গড়ে ৫৮২ রান তুলেছিলেন।Season batting for Barry Hadlee ওতাগোর বিপক্ষে খেলোয়াড়ী জীবনের শেষ মৌসুমে অপরাজিত ১৬৩ রান তুলেন যা তার ব্যক্তিগত সর্বোচ্চ সংগ্রহ ছিল।Canterbury v Otago, 1980-81

 আন্তর্জাতিক ক্রিকেট 
১৯৭৫ সালে নিউজিল্যান্ডের পক্ষে খেলার জন্য আমন্ত্রিত হন। সর্বমোট দুইটি ওডিআইয়ে অংশ নেয়ার সৌভাগ্য হয় ব্যারি হ্যাডলির। ৮ মার্চ, ১৯৭৫ তারিখে ইংল্যান্ডের বিপক্ষে একদিনের আন্তর্জাতিকে অভিষেক ঘটে তার। ১৯৭৫ সালের বিশ্বকাপে গ্রুপ পর্বে স্বাগতিক দলের বিপক্ষে দলের দ্বিতীয় খেলায় অংশ নিয়েছিলেন। ঐ খেলায় তার দল ৮০ রানে পরাজিত হয়েছিল।

 তথ্যসূত্র 

 আরও দেখুন 
 রিচার্ড হ্যাডলি
 ল্যান্স কেয়ার্নস
 জিওফ হাওয়ার্থ
 ওয়াল্টার হ্যাডলি
 ১৯৭৫ ক্রিকেট বিশ্বকাপ দলসমূহ

 বহিঃসংযোগ 



বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:ক্যান্টারবারির ক্রিকেটার
বিষয়শ্রেণী:ক্রাইস্টচার্চ থেকে আগত ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:হ্যাডলি পরিবার